Diari Oficial de la Generalitat Valenciana


Sumari del DOGV 9565, del 30-03-2023 (2023/3375)

ORDRE 3/2023, de 27de març, de la Conselleria de Justícia, Interior i Administració Pública, de modificació dels annexos del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i altra documentació electoral a utilitzar en les eleccions a Les Corts.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2023/03/27/3/dof/vci/html**

### Dades del document

Número de DOGV
:   9565

Data del DOGV
:   30-03-2023

Secció del DOGV
:   I. DISPOSICIONS GENERALS

Número del document
:   2023/3375


Data del document
:   27-03-2023

Organisme emissor
:   Conselleria de Justícia, Interior i Administració Pública

Tipus de document
:   Ordre

Anàlisi jurídica

 Descriptors 

:   * Conselleria de Justícia, Interior i Administració Pública
    * Corts Valencianes
    * Parlament regional
    * eleccions regionals
    * papereta de votació
    * organització electoral
    * legislació

ORDRE 3/2023, de 27de març, de la Conselleria de Justícia, Interior i Administració Pública, de modificació dels annexos del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i altra documentació electoral a utilitzar en les eleccions a Les Corts. [2023/3375]  
  
Per Decret 168/2010, de 15 d'octubre, del Consell, es van determinar les condicions dels locals i les característiques de les urnes, paperetes, sobres i altra documentació electoral a utilitzar en les eleccions a Les Corts.  
Amb data 04.10.2022 es va publicar la Llei orgànica 12/2022, de 30 de setembre mitjançant la qual es modifica l'article 75 de la Llei orgànica 5/1985, de 19 de juny, del Règim Electoral General, regulador de l'exercici del vot per persones que resideixen a l'estranger, introduint canvis en el procediment que afecten tant al material electoral imprés a elaborar per la Generalitat, com a la seua distribució.  
Alguns d'aquest canvis que es podien preveure directament de la nova redacció de l'article 75 de la LOREG es varen introduir en la normativa de la Generalitat mitjançant l'Ordre 6/2022, de 4 d'octubre, de la Conselleria de Justícia, Interior i Administració Pública que actualitza els annexos del Decret 168/2010, com és el cas de la introducció del nou model de papereta en format A4 i paper blanc per a la seva descàrrega per internet per als electors inscrits en el Cens d'Espanyols Residents Absents (CERA).  
No obstant això, amb data 16.02.2023, la Junta Electoral Central va adoptar l'Acord 261/413 mitjançant el qual s'informa favorablement dels acords entre la Direcció General de Política Interior, l'Institut Nacional d'Estadística i el Ministeri d'Assumptes Exteriors, Unió Europea i Cooperació en referència als canvis a realitzar en el material electoral a subministrar per les administracions convocants per al procediment de votació CERA i, en particular, cal destacar:  
  
- La confecció i subministrament de sobres de votació comuns per a tots els processos electorals a celebrar el pròxim 28 de maig.  
- La unificació del model de sobre dirigit a les Juntes Electorals Provincials per a l'enviament del vot.  
- La modificació del sobre per a l'enviament de la documentació electoral als electors CERA diferenciant el material per a cadascun dels dos enviaments.  
- L'addició d'un annex a l'acta d'escrutini general a realitzar per les Juntes Electorals Provincials.  
En el mateix sentit, amb data 02.03.2023, la Junta Electoral Central va adoptar l'Acord 261/417 mitjançant el qual s'aproven, d'acord amb allò regulat a l'article 19.1.g de la LOREG, els models d'actes a utilitzar per les meses i juntes electorals en les eleccions a Les Corts de 2023 i insta a la Generalitat a modificar l'acta d'escrutini general de les juntes electorals provincials incloent un annex a l'acta on conste una relació dels consolats de procedència dels vots CERA.  
  
Tots aquests canvis fan necessària la modificació de determinats models d'impresos continguts en els annexos del Decret 168/2010 per tal d'adaptar-los al nou procediment de votació CERA, determinar les seves característiques tècniques i fixar-los com a models oficials a utilitzar en les eleccions a Les Corts.  
Per últim, es fan correccions tècniques menors en alguns models, a suggeriment de la pròpia Junta Electoral Central, i per a un major maneig de la documentació electoral i per seguretat jurídica, mitjançant aquesta ordre es procedeix a la publicació íntegra de la totalitat dels annexos del Decret 168/2010.  
La disposició final segona del Decret 168/2010 autoritza la persona titular de la Conselleria competent en matèria de processos electorals per a dictar quants actes i disposicions requereixen l'aplicació, desenvolupament i execució del present Decret, així com per a modificar el contingut dels seus annexos, podent recaptar per a això informe previ de la Junta Electoral de la Comunitat Valenciana.  
En conseqüència, havent-se emés els informes preceptius, i fent ús de les atribucions que tinc conferides per l'article 6 del Decret 5/2019, de 16 de juny, del president de la Generalitat, pel qual es determinen el número i la denominació de les conselleries, d'acord amb la disposició final segona del Decret 168/2010, i amb el que es disposa en l'article 28.e de la Llei 5/1983, de 30 de desembre, de la Generalitat, del Consell,  
  
  
  
ORDENE  
  
Article únic. Modificació dels annexos del Decret 168/2010, de 15 d'octubre, del Consell pel qual es determinen les condicions dels locals i les característiques de les urnes, paperetes, sobres i altra documentació electoral a utilitzar en les eleccions a Les Corts  
1. Modificar l'«Annex II Sobres» i l'«Annex VI Actes de les Juntes electorals» del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i altra documentació electoral a utilitzar en les eleccions a Les Corts, la nova redacció dels quals figura en l'annex únic d'aquesta ordre.  
2. Publicar íntegrament els annexos del Decret 168/2010 en l'annex únic d'aquesta ordre.  
  
  
DISPOSICIÓ ADDICIONAL  
  
Única. Incidència pressupostària  
L'aplicació i desenvolupament d'aquesta ordre no té cap incidència en la dotació de tots i cadascun dels capítols de despesa assignada al departament de la Generalitat competent per raó de la matèria i, en tot cas, haurà de ser atesa amb els mitjans personals i materials d'aquest.  
  
  
  
DISPOSICIÓ FINAL  
  
Única. Efectes  
Aquesta ordre produirà efectes des de l'endemà a la publicació en el Diari Oficial de la Generalitat Valenciana.  
  
València, 27 de març de 2023.  
  
La consellera de Justícia, Interior i Administració Pública  
GABRIELA BRAVO SANESTANISLAO


Còpia Permalink ELI